CELEX: 62007CO0323
Language: lt
Date: 2008-04-10
Title: 2008 m. balanžio 10 d. Teisingumo Teismo (septintoji kolegija) nutartis.#Termoraggi SpA prieš Comune di Monza.#Prašymas priimti prejudicinį sprendimą: Tribunale amministrativo regionale per la Lombardia - Italija.#Viešieji pirkimai - Viešieji prekių ir paslaugų pirkimai - Sutarties sudarymas nepaskelbus konkurso - Vietos valdžios institucijos sudaryta sutartis su jai priklausančia įmone.#Byla C-323/07.

2008 m. balandžio 10 d. Teisingumo Teismo (septintoji kolegija) nutartis Termoraggi prieš Comune di Monza
      (Byla C‑323/07)
      „Viešieji pirkimai – Viešieji prekių ir paslaugų pirkimai – Sutarties sudarymas nepaskelbus konkurso – Vietos valdžios institucijos sudaryta sutartis su jai priklausančia įmone“
      1.                     Teisės aktų derinimas – Viešojo prekių ir paslaugų pirkimo sutarčių sudarymo tvarka – Direktyvos 92/50 ir 93/36 – Taikymo
            sritis (Tarybos direktyvos 92/50 ir 93/36) (žr. 15–22 ir 26 punktus bei rezoliucinę dalį)
      2.                     Teisės aktų derinimas – Viešojo paslaugų pirkimo sutarčių sudarymo tvarka – Direktyva 92/50 – Direktyvos 6 straipsnyje įtvirtinta
            išimtis – Sąlyga (Tarybos direktyvos 92/50 6 straipsnis) (žr. 24–26 punktus ir rezoliucinę dalį)
      Dalykas
      
         Prašymas priimti prejudicinį sprendimą – 
               Tribunale Amministrativo Regionale per la Lombardia
                – 1992 m. birželio 18 d. Tarybos direktyvos 92/50/EEB dėl viešojo paslaugų pirkimo sutarčių sudarymo tvarkos derinimo (OL L 209,
                  p. 1; 2004 m. specialusis leidimas lietuvių k., 6 sk., 1 t., p. 322) 6 straipsnio išaiškinimas – Taikymo sritis – Nacionalinės
                  nuostatos, pagal kurias, nesilaikant direktyva numatytos viešojo pirkimo sutarčių sudarymo tvarkos, kai kurių komunai priklausančių
                  pastatų šilumos tiekimo įrangos valdymas perduodamas savivaldybės įmonei.
               
            Rezoliucinė dalis
      1992 m. birželio 18 d. Tarybos direktyva 92/50/EEB dėl viešojo paslaugų pirkimo sutarčių sudarymo tvarkos derinimo ir 1993 m.
         birželio 14 d. Tarybos direktyva 93/36/EEB dėl viešojo prekių pirkimo sutarčių sudarymo tvarkos derinimo netaikomos sutarčiai,
         vietos valdžios institucijos sudarytai su nuo jos teisiškai atskirtu subjektu, jei vietos valdžios institucija šį asmenį kontroliuoja
         taip, kaip ir savo pačios tarnybas bei pagrindinė šio asmens veiklos dalis vykdoma valdžios institucijos ar institucijų, kurioms
         jis priklauso, naudai.
      
      Direktyvos 92/50 6 straipsnis taikomas tik tuomet, jei yra oficialiai paskelbtų įstatymų ar kitų teisės aktų, suteikiančių
         konkurso laimėtojui išimtinę teisę į sudarytos sutarties dalyką.